Murgekkoer

Se tekst

Murgekkoer er en slekt av gekkoer. De lever i ganske tørre områder der de klatrer på steiner og murer. Det er helst om natta at de er aktive, men en kan også se dem sole seg om dagen. Disse gekkoene har afrikansk opprinnelse, men har en bemerkelsesverdig evne til å krysse vide strekninger med åpent hav. Dette gjør de antakelig ved å seile på flytende vegetasjon.

Salvador Carranza et al. publiserte i 2000 en studie av mitokondrielt DNA i slektenS. Carranza, E.N. Arnold, J.A. Mateo & L.F. López-Jurado (2000) Long-distance colonization and radiation in gekkonid lizards, Tarentola (Reptilia: Gekkonidae), revealed by mitochondrial DNA sequences Proc. Biol. Sci. 267(1444): 637–649., og kom fram til følgende resultater: I Nord-Afrika lever underslektene Sahelogecko og Saharogecko, mens underslekten Tarentola s.s. finnes i Nord-Afrika, Sør-Europa, og de østligste Kanariøyene. På de vestlige Kanariøyene, Selvagensøyene, og Kapp Verdeøyene lever de ni artene i underslekten Makariogecko. En isolert art, T. americana,  finnes på Cuba og Bahamas, og regnes til underslekten Neotarentola. Den sistnevnte arten skilte lag med de andre murgekkoene for 23 millioner år siden. Atlanterhavet var nesten like bredt da, så forfedrene til T. americana må krysset minst 6000 km med åpent hav.

Fra Jamaica er slektens største art, T. albertschwartzi, kjent i et eksemplar, men denne arten er antakelig utdødd. Det er ikke kjent hvordan den er i slekt med de andre murgekkoene, men den har en overfladisk likhet med T. deserti fra Marokko og Algerie.

En ny og grundigere undersøkelse av artene på Kapp Verdeøyene ble publisert i 2002.J. Jesus, A. Brehm & D.J. Harris (2002) Relationships of Tarentola (Reptilia: Gekkonidae) from the Cape Verde Islands estimated from DNA sequence data Amphibia-Reptilia 23: 47–54 Den bekreftet stort sett Carranzas resultater, men nå ble enda flere tydelig adskilte former oppdaget. 

 Arter 
 Tarentola albertschwartzi
 Tarentola americana
 Tarentola angustimentalis
 Tarentola annularis
 Tarentola bischoffi
 Tarentola boehmei
 Tarentola boettgeri
 Tarentola caboverdianus
 Tarentola chazaliae
 Tarentola crombiei
 Tarentola darwini
 Tarentola delalandii
 Tarentola deserti
 Tarentola ephippiata
 Tarentola gigas
 Tarentola gomerensis
 murgekko(T. mauritanica)
 Tarentola mindiae
 Tarentola neglecta
 Tarentola parvicarinata
 Tarentola rudis 

I en ny studie som Carranza publiserte i 2002S. Carranza, E.N. Arnold, J.A. Mateo & P. Geniez (2002) Relationships and evolution of the North African geckos, Geckonia and Tarentola (Reptilia: Gekkonidae), based on mitochondrial and nuclear DNA sequences  Molecular Phylogenetics and Evolution vol. 23, no. 2, pp. 244–256, viser han at den vestafrikanske Geckonia chazaliae hører til midt i Tarentola. Denne arten skiller seg ut ved å være marklevende, og har morfologiske tilpasninger til et slikt liv. Den er likevel i nær slekt med murgekkoene på de vestlige Kanariøyene og Kapp Verde.

En tidligere ukjent art, T. crombiei, ble i 2008 beskrevet fra det østlige Cuba.Dίaz, L.M. & S.B. Hedges (2008) A new gecko of the genus Tarentola (Sauria: Gekkonidae) from eastern Cuba. Zootaxa 1743:43–52 Den arten finnes blant annet på Guantanamobasen, og er mindre enn T. americana.

 Referanser 


 Eksterne lenker 


Kategori:Gekkoer
Kategori:Krypdyr formelt beskrevet i 1825
Kategori:Dyr formelt beskrevet av John Edward Gray